cyanic-selkie/wikianc huggingface dataset:
IC 473
Податоци од набљудување
Според морфолошката класификација на галаксиите, IC 473 е од видот SBc. Видливиот сјај со голо око изнесува 12,5 mag, а оној во рамките на интервалот од минималната до максималната честота 13,2 mag, додека површинскиот сјај изнесува 13,1 m/лм2. IC 473 има привидни димензии од 3,4' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 1 м 19,9 с, а неговата деклинација, односно висината на лакот на тој агол, -72° 38' 35". Положбениот агол на објектот е во износ од 15°.
Други поделби
Проучување на IC 473 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 65915.
Делич (округ)
Делич (Delitzsch) — поранешен округ во сојузната покраина Саксонија, Германија. Се граничел со (од исток надесно) окрузите Торгау-Ошац и Мулдентал, слободниот град Лајпциг, округот Лајпциг и покраината Саксонија-Анхалт (окрузи Зале, Анхалт-Битерфелд и Витенберг).
Историја
По Виенскиот конгрес во 1815 година, Саксонија била принудена да даде голем дел од својата територија на Прусија. Пруската влада основала окрузи во новододелените земји, меѓу нив и округот Делич.
Државата Прусија била распуштена на крајот на нацистичката ера и била основана новата покраина Саксонија-Анхалт, каде Делич припаѓал. Во 1953 година, владата на Источна Германија ги распуштила сите покраини. Тие биле повторно воспоставени по повторното обединување на Германија во 1990 година, но Делич и Ајленбург (два окрузи создадени од поранешниот округ Делич) биле првично доделени на Саксонија, наместо на Саксонија-Анхалт. Двата окрузи биле споени повторно во 1994 година и ги создале сегашните граници.
Во август 2008 година, како дел од реформата на окрузите во Саксонија, окрузите Делич и Торгау-Ошац биле споени во новиот округ Северна Саксонија.
Географија
Округот се наоѓал во триаголникот помеѓу метрополите Лајпциг, Хале и Битерфелд. Се состои од низински пејзаж, кој главно се употребува во земјоделски цели. Постои многу мала урбанизација во округот. Реката Мулде тече низ најисточниот дел од округот. На источните брегови се наоѓа Дибен (Dübener Heide), природен парк кој се протега оттука на исток и на север.
Пловило
Пловило или пловен објект — направа што плива, плута и се движи по површината на водата или заронува и се движи под нивото на површината на водата.
Пловност
Телото зазема одредена положба на рамнотежа под влијание на две сили: тежината на телото и узгонот (Архимедов закон). Метацентарот ја одредува стабилната положба на телото кое плива. Тоа е точката во која насоката на делувањето на узгонот на телото, кое е извадено од положба на рамнотежа, ја сече насоката на тежишната линија во положба на рамнотежа. Ако метацентарот е над тежиштето, тогаш се јавува пар сили кои го враќаат телото во положба на рамнотежа и пливањето е стабилно. За да се постигне што поголема висина на метацентарот над тежиштето, а со тоа и стабилност, се градат пловила на кои тежиштето им е што пониско, а обликот на трупот што поповолен. Меѓутоа, во ова има граница, бидејќи времето на клатење околу положбата на рамнотежа е дотолку поголемо колку што е метацентарот повисок, а тоа е непогодност за стабилност и сигурност на пловидбата.
Посебно градени пловила на кои пловноста по желба им се поништува со зголемување на делувањето на гравитационата сила може да се движат и под површината на водата. Тоа се подморници и батискафи.
Историјат
Пловечки балван, трупец дрво, е првото природно пловило со кое се спасувале и животни и луѓе. Поврзани балвани формираат сплав. Издлабен балван бил првиот чамец, чун. Со весла станал значаен особено на реките. Благодарение на веслата чамецот можел да се движи и насочува. Големите чамци стануваат бродови се движат со помош на весла, а се насочуваат со кормило на крмата. Тоа биле галиите. Чамец со дрвена конструкција на која се оптегнувала животинска кожа бил првиот едреник. Погонска снага му е ветар. Кога во 1807 година, Фултон ја конструирал првата парна машина, бродоградбата доживеала револуција. Пареата под притисок преку преносни механизми покренува лопатки и пропелери со чие вртење се погонува брод. Првпат во историјата движењето не зависи исклучиво од природните околности и директната човечка физичка снага. Со понатамошно усовршување на науката и технологијата настануваат моторите со внатрешно согорување. Габаритот на горивата значително се смалува по единица поминат пат. Човекот плови сè подалеку и сè посигурно. Електричниот погон со електрични мотори е важен особено за движење на подморниците под нивото на водената површина. Настанале и првите пловила на млазен, реактивен погон. Атомската енергија обезбедува со гориво од неколку стотини грама, пловилата да поминат илјадници наутички милји.
Употреба
Вообичаено целта на пловилата е овозможување риболова и екстракција на ресурси, превоз на товари и патници, поморско образование или слободни активности, како и за изведување борбени или спасувачки операции.
Дизајн
Дизајнот на чија основа се создава пловилото обично настојува да оствари рамнотежа меѓу внатрешниот капацитет (тонажа), брзината и пловноста. Тонажа претежно се разгледува во транспортните операции, брзината е важна за воените бродови, а сигурноста е примарна грижа за помалку искусните корисници на пловила во текот на обуката и ракувањето. Усогласеност со сигурносните прописи е задолжителна за поголемите пловила, со што се осигурува многу ретки случаи на бродолом. Сигурноста се обезбедува со примена на опсежно сметачко моделирање и тестирање на моделот уште пред почетокот на градбата во пловилото.
Пропулзија
рчпал (м.), сарак (м.), сопа (ж.), тојага (ж.), ќотек (м.) Историски, пловилата биле погонувани од луѓе со помош на драгови или весла, биле користени едра придвижувани од притисокот на ветрот, и разни проектирани машини кои создаваат потисок под површината на водата со употреба на мотор со внатрешно согорување или на електрична енергија. Технолошката историја на пловила во европската историја може да се подели на основа на бродската пропулзија како: едноставни пловила за веслање,, галии од 8 век пр.н.е. до 15 век, едреници во добата на откритија од раниот 15 век до раниот 17 век, бродови со полна опрема во добата на пловидба од 16 до средината на 19 век. Во текот на добата на пареа биле користени поморски парни машини, главно меѓу 1770 и 1914 година. После тоа во употреба влегла парната турбина, подоцна гасната турбина и моторите со внатрешно согорување кои користат дизел-гориво, бензин и ЛНГ како гориво на преминот од 20 века, што е дополнето во одредена мера со јадрен бродски погон од 1950-тите во некои поморски пловила. Моменталниот технолошки развој настојува да идентификува, обновливи и помалку загадувачки извори за погон на пловила од сите облици и големини.
Виша нормална школа
Виша нормална школа (École normale supérieure, ENS) — универзитет во Париз, Франција. Претставува еден од најпрестижните и најелитните универзитети и е член на таканаречената PSL Research University, основан во 1794 година.
Пристава на Крка
Пристава на Крка (словенечки: Pristava ob Krki) — населба во Општина Кршко во источна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Црква „Св. Илија“ - Сулдурци
Свети Илија — главна селска црква во селото Сулдурци.
Местоположба
Црквата е сместена во непосредна близина на сретселото.
Историја
Црквата била осветена на 14 ноември 2010 година со света божествена литургија со која чиноначалствувал Митрополитот Брегалнички г. Иларион.
Архитектура
Градбата на црквата претставува крстокуполен храм со осумаголна купола и полукружна апсида на источната страна. На секоја страна од куполата има по една монофора. Влезот се наоѓа на западната страна кон којашто е доградена припрата, а над влезната врата има полукружна ниша со фреска на којашто е насликан Свети Илија. Објектот во целост е обоен во бела боја и е покриен со кров од ќерамиди, додека куполата е покриена со лимен кров.
Дворот на црквата е ограден со метална ограда и во него се сместени камбанаријата, трпезарија, бунар и помошен објект. Камбанаријата е со квадратна основа и претставува примитивна железна конструкција покриена со пирамидален кров. Сместена е нпосредно од десната страна од влезот во дворот на црквата.
HD 203454
HD 203454 (BD + 39 4529, SAO 50739, HR 8170) — ѕвезда со привидна величина од 6.4, во соѕвездието Лебед при ректасцензија 21:21:01,4 и деклинација +40°20′44″
Космос-289
Космос-289 — еден од над 2.400 советски вештачки сателити лансирани во рамките на програмата „Космос“.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,6 минути, додека аголот на наклонетост на орбиталната рамнина во однос на рамнината на екваторот изнесувала 65,4°. Најголемото растојание од Земјата го достигнал на 323 км, а најмалото на 193.
Курски Провлак
Курски Провлак (Kuršių nerija; Ку́ршская коса́; Kurische Nehrung; Kuršu kāpas) — провлак, долг 98 километри, тесен и искривен, покриен со песочни дини, кој го двои Курскиот Залив од Балтичкото Море. Неговиот јужен дел се наоѓа во рамките на Калининградската Oбласт, Русија, а нејзиниот северен дел во рамките на Литванија.
Од 2000 година претставува светско културно наследство на УНЕСКО, кое го делат двете земји.
Географија
Курскиот Провлак се протега од Калининградскиот (Самбиски) Полуостров на југ до неговиот северен крај до тесниот проток, преку кој се наоѓа пристанишниот град Клајпеда на копното на Литванија. Северните 52 километри од провлакот припаѓаат на Литванија, додека остатокот е дел од Калининградската Oбласт, Русија. Широчината на провлакот се движи од минимумот од 400 метри во Русија (близу селото Лесној) до максимални 3800 метри во Литванија (северно од Нида).
Геолошка историја
Курскиот Провлак бил создаден пред пет илјади години. Ледената морена служела како негов темел; ветровите и морските струи подоцна донеле доволно песок да порасне и да се зачува над морето.
Постоењето на овој тесен спруд е под закана на природните процеси кои влијаат на крајбрежните објекти. Зависи од динамичната рамнотежа помеѓу пренесувањето и поставувањето на песокот. Ако (хипотетички) изворот на југозапад згасне, од изградба на големо пристаниште со док, провлакот ќе еродира и на крај ќе исчезне. Меѓутоа, најверојатен развој е дека тесниот залив во рамките на Курскиот Провлак на крај ќе се наполни со седимент, со што ќе создаде ново копно.
Праисторија
Според балтичката митологија, Курскиот Провлак бил создаден од џинот, Неринга, кој се играл на морскиот брег. Ова дете исто така се појавува и во други митови (во некои е прикажано како млада силна жена, слично на женската верзија на грчкиот Херакле). Од 800 до 1016 година, провлакот бил местоположбата на Моховое, главен пагански трговски центар кој сè уште не е ископан.
Тевтонски витези
Тевтонските витези ја окупирале областа во век, градејќи нивни замоци во Мемел (1252), Нојхаузен (1283) и Роситен (1372). Провлакот можеби бил дом на последниот жив говорник на сега исчезнатиот балтички јазик, старопруски.
Курсениеки
Значајни човечки влијанија на областа започнале во век. Уништувањето шума на провлакот поради пасишта, сечење дрвја и градење бродови за Битката кај Грос-Јегерсдорф во 1757 година довеле дините да се рашират на провлакот и да закопаат цели села. Поради овие проблеми, пруската влада спровела големи пошумувања, кои започнале во 1825 година. Други извори го наведуваат Георг Давид Куверт, сопственик на поштата во Нида, кој започнал со пошумување на провлакот кон крајот на век. Поради овие напори, поголемиот дел од провлакот денес е покриен со шуми. Во век, Курскиот Провлак бил населен само со Курсениеки (Kursenieki) со значително германско малцинство на југот и литванско малцинство на северот. На крајот, населението на Курсениеки исчезнало поради асимилација и други причини; повеќе не постои, се претпоставува дури и пред 1945 година, кога провлакот станал целосно германски.
Ликовна колонија
Од крајот на век, динскиот предел околу Нида, станал омилен за сликарите на предели и животни од Кенигсбершката уметничка академија. Локалниот хотел на Херман Блоде бил почетната точка на ликовна колонија „Нида“ (Künstlerkolonie Nidden). Ловис Коринт останал тука во 1890 година, по што следеле уметниците како Макс Пехштајн, Алфред Лихтварк, Карл Шмит-Ротлуф и Алфред Партикел. Сликари од Кенигсберг како Јулиус Фрајмут и Едуард Бишоф ја посетувале областа, како и поетите Ернст Вихерт и Карл Цукмајер. Други гости биле Ернст Кирхнер, Ернст Молемхауер, Франц Домшајт и Херман Вирт. Сликарите обично престојувале во хотелот на Блоде и оставиле некои дела зад нив кај него. Некои изградиле сопствени куќи во близина.
век
До век, повеќето луѓе се занимавале со рибарство. Од 1901 до 1946 година, селото Роситен, денес Рибачи, станало место на првата птичја опсерваторија во светот, основана од германскиот орнитолог Јоханес Тинеман, основана таму поради важноста на провлакот на коридорот на преселбата на птиците.
По Првата светска војна, Нида заедно со северната половина на Курскиот Провлак станале дел на Клајпедски регион според Версајскиот договор од 1919 година и бил припоен од Литванија во 1923 година. Официјално преименувано, Нида останало чисто германско — границата со преостанатата половина на Источна Прусија се наоѓала само на неколку километри јужно.
Во 1929 година, освојувачот на Нобелова награда, писателот Томас Ман ја посетил Нида за време на одмор во блискиот Раушен и одлучил да изгради летна куќа на рид над заливот, наречена „Колибата на чичко Том“ од месното население. Тој и неговото семејство ги поминале летата 1930-1932 во колибата, а делови од неговиот роман Јозеф и неговите браќа (Joseph und seine Brüder) биле напишани тука. Под закана на нацистите, Ман ја напуштил Германија по доаѓањето на Хитлер во 1933 година и никогаш не се вратил во Нида. Откако Клајпедскиот крај бил повторно припоен од Нацистичка Германија во 1939 година, неговата куќа било земена по наредба на Херман Геринг и служела како викендичка на офицерите од Луфтвафе.
Курсениеки
Додека денес Курсениеки, познати и како Куршининкај, се скоро исчезната балтичка етничка група која живеела на Курскиот Провлак, во 1649 година, населбата Куршининкај се протегала од Клајпеда до Гдањск. Куршининкај на крајот биле асимилирани од Германците, со исклучок на Курскиот Провлак, каде некои сè уште живеат. До Првата светска војна биле сметани за Латвијци, кога Латвија добила независност од Руското царство, претпоставка заснована на јазични аргументи. Ова било основа за латвијските барања за Курскиот Провлак, кои подоцна биле отфрлени.
Моментална состојба
Курскиот Провлак е дом на највисоките движечки песочни дини во Европа. Нивната просечна височина изнесува 35 метри, но некои од нив достигнуваат височина од 60 метри. Неколку еколошки заедници се присутни на или околу провлакот, од неговите надворешни плажи до дините, мочуриштата, ливадите и шумите. Неговата местоположба на Источноатлантскиот пат значи дека е често посетуван од птиците преселеници. Помеѓу 10 и 20 милиони птици поминуваат во текот на пролетта и есента и многу се одмараат тука.
Обата дела, рускиот и литванскиот, се прогласени за национални паркови.
Населби на Курскиот Провлак (од север на југ) се:
Првите шест се во Литванија, додека последните три се во Русија. Руската страна на Курскиот Провлак припаѓа на Зеленоградскиот округ од Калининградската Oбласт, додека литванската страна е поделена помеѓу општините Клајпеда и Неринга.
Постои еден пат кој ја поминува целата должина на Курскиот Провлак. На руската страна оди до Зеленоградск, додека на литванската страна оди до Смилтине. Провлакот не е поврзан со копното на Литванија. Автомобилски фериботи обезбедуваат врска помеѓу Смилтине, сместен на провлакот, и пристанишниот град Клајпеда.
Моментално, постои барање да се рушат домови на Курскиот Провлак. Овие домови се поседувани од луѓе кои добиле дозволи да градат од корумпирани локални службеници. Барањето за рушењето се заснова на фактот дека провлакот е светско наследство и дека само таму се дозволени само градби како рибарските колиби.
Туризам
Најголем град на провлакот е Нида во Литванија, омилено одредиште за одмор, главно посетено од литванските и германските туристи. Северниот брег на Курскиот Провлак е место за најпознатите плажи.
Дина Парнидис и сончев часовник
Постои гранитен сончев часовник, изграден на дината Парнидис кој точно го покажува времето. Сончевиот часовник е камен столб, висок 13,8 метри, кој тежи 36 тони. Веднаш до несе се наоѓаат мали скали покриени со гранит, изрезбани со часовни и получасовни засеци, како и еден засек за секој месец, како и дополнителни четири засеци за рамноденици. Од астрономска гледна точка, дината Парнидис е идеално и уникатно место за сончев часовник во Литванија.
Грижи за животната средина
Постојат грижи за животната средина поврзани со Курскиот Провлак, кој често е промовиран како место на чиста природа.
Поради важноста на туризмот и рибарството за регионалното стопанство, загадувањето на морето и крајбрежјето може да имаат катастрофални ефекти на областа.
Изградбата на нафтеното платформа во морето во територијалните води на Русија, 22,5 километри од брегот на Курскиот Провлак ги зголемило грижите за можни нафтени дамки. Помеѓу 2002 и 2005 година, локалните екологисти од Калининградската Oбласт и Литванија протестирале против плановите на Лукоил за искористување на нафтеното поле, со назнака за можна голема штета кон животната средина и туризмот (главен извор на приход на областа) во случај на истекување на нафтата. Овие грижи не добиле поддршка од руската влада. Меѓутоа, биле поддржани од литванската влада. Нафтеното поле е на околу 4 километри од границата на литванските територијални води; северните струи означуваат дека литванскиот брег ќе претрпи поголема штета во случај на истекување. Сепак, отпорот не добил меѓународна поддршка и нафтената платформа била отворена во 2004 година. Сепак, двете држави се согласиле за заедничка проценка на животната средина, вклучувајќи го и нафтеното поле, како и планови за негово отстранување. До 2010 година тоа не било завршено.
Природните закани се поопасни на Курскиот Провлак отколку било каде во Литванија или во Калининградската Oбласт. На пример, бурите обично се посилни на провлакот. Поради важноста од дрвјата за спречување на ерозијата на почвата, шумските пожаре во лето се поопасни за екологијата.
Мошти
Мошти или реликвии  — земни остатоци од свети тела, одуховени телесни пребивалишта на Бога, осведочени храмови на Светиот Дух, во облик на целото тело, делови од телото или честички. Во минатото, па и денес, вообичаено е да се распарчуваат моштите за да се овозможи да ги видат, допрат и целиваат што поголем број верници, како и да се постават во Светата трпеза и антиминс - со симболично претставување на небесната црква на која почива земната, но и поради верувањето во нивната апотропејска, заштитничка моќ. Обично, но не мора да се чуваат во кивор. Како предмет на црковно почитување, моштите се чувани низ историјата со особено внимание. Тие претставуваат предмет на верска почит, особено дел од посмртните останки или личниот имот на светецот. Посебен облик на мошти претставуваат „допирливите мошти“, односно предмети со кои светителот стапил во контакт или наводно дошол во контакт, како на пр. делови од облека итн. Многу православни христијани веруваат дека моштите се извор на Божествена енергија.
Во христијанството (католицизмот и православието), моштите се еден од најстарите облици на почитување на светците чие постоење е докажано уште во 2 век, многу пред почитувањето на иконите и другите облици на претставување на светците. Во антиката, секој облик на почитување на моштите бил непожелен и чии било посмртни останки се сметале за нечисти. Од времето на Мартин Лутер, протестантите главно не ги прифаќаат традициите на почитување мошти и ги сметаат за небиблиски, додека адвентистите и Јеховините сведоци дури ги сметаат за ѓаволски.
Во 1920-тите, кога канализацијата се излеала во набрзина изградениот мавзолеј на Ленин на Црвениот плоштад во Москва поради оштетување на канализациониот систем под него, во кој сè уште се наоѓа балсамираното тело на Ленин, великиот и свет патријарх на Москва и на цела Русија Тихон рекол дека е позната реченица „Спрема моштите и елејот“ (руски: „По мощам и елей!“ ) што меѓу другото го чинело мачеништво и труење од комунистите. Фразата е често цитирана.
Потекло на името
Старословенскиот термин „мошти“ е именка во множина, изведен од прасловенскиот глагол „може“; оттука кај многумина овој израз го среќаваме во двојна форма и значење: и како именска моќ (множина, моќ) и како глаголска моќ.
Природа на дејството
Низ телото како целина кое не подлегнало на физичко-хемискиот закон за распаѓање на материјата, или преку некои негови сочувани делови, се манифестираат натприродни дејства, кои се Божји, а тоа е продолжување на богочовечката соработка дури и по биолошкото уснување на одреден светец. Станува збор за Божјите благодатни дејствија (ενεργεία) кои се манифестираат во светот на видливата стварност преку телесните останки на светителот. Моштите, како тело кое не подлегнало на распаѓањето на материјата, претставуваат претходно сведоштво за бесмртноста на една личност и знак на воскресение во идниот век и свет. Од времето на Седмиот вселенски собор, во антиминсот се сошива честичка (делче) од светите мошти.
Историја
Појавувањето на божествените енергии преку моштите на пророците и светителите постоело уште во времето на Стариот завет. Добро е познат случај кога мртов човек оживеал откако неговото мртво тело ги допрело коските на пророкот Елисеј (2. Цар 13:21). Од најраното појавување на христијанството, покрај сликите на светите настани и лица, моштите на апостолите и мачениците биле омилен предмет на почитување во црквата. Така, по смртта на епископот Поликарп (†155), според сведоштвото на жителите на Смирна, неговите коски биле високо ценети.
Веќе од времето на Константин Велики (првата половина на IV век), кој во црквите кои подигал, ги положувал моштите на апостолите и другите светци, почитувањето на моштите станало општ обичај, што довело до тоа да, според црковните прописи, ниту една црква не би можела да се освети доколку во неа немало мошти на светци. Моштите на светителите се залог на нашето воскресение. Покрај моштите на светителите, внимателно се чувале и другите предмети што им припаѓале, а прва причина за тоа бил крстот на кој умрел Господ Исус Христос. Крстот во 326 година го пронашла Елена, мајката на царот Константин Велики. Го пронашла на Голгота и го поделила на два дела: едниот дел е сместен во Ерусалим, во црквата што ја изградил нејзиниот син, а другиот дел му го испратила на синот. кој го чувал во Константинопол.
Клаксвик
Клаксвик — втор најголем град на Фарските Острови по Торсхавн. Градот на наоѓа на островот Бордој, кој е еден од најсеверните острови во рамките на Фарските Острови. Градот е административен центар на општината Клаксвик.
Историја
Првата населба во Клаксвик датира од времето на Викинзите, но дури во 20. век областа се споила со цел да создаде голем, модерен фарски град кој станал културен и трговски центар за Северните Острови и Фарските Острови како целина.
Клаксвик се наоѓа помеѓу два заливи што се наоѓаат еден до друг. Има важно пристаниште со рибарска индустрија и модерна рибарска флота. Првично, на местото каде што сега се наоѓа Клаксвик постоеле четири фарми. Со време, тие прераснале во четири села: Вагур, Мирјаноири, Гердар и Упсалир; кои на крајот се споиле за да го формираат градор Клаксвик во 1938 година. Она што го поттикнал развојот на градот било формирањето на централизирана продавница за сите северни острови на локацијата.
Пиварата „Föroya Bjór“ (во превод Фарско пиво) во Клаксвик е фарска фамилијарна пиварница, основана во 1888 година. Овенот е симбол на пиварницата уште од нејзиното основање. Од август 2007 година, кога пиварата „Restorffs Bryggjarí“ згаснала, Föroya Bjór е единствениот производител на пиво и безалкохолни пијалоци на Фарските Острови.
Со отворањето на тунелот Нордојатунилин во април 2006 година, кој ги спојува островите Бордој и Ејстурој, Клаксвик се поврзал со главното копно на Фарските Острови и сега се смета за едно од неговите клучни пристаништа. Во градот се одржува фестивалот Сумарфестивалурин.
Збратимени градови
Клаксвик е збратимен со следните градови:
Спорт
Во градот функционираат неколку спортски клубови, и тоа фудбалски клуб (Клаксвик), машки и женски ракометен клуб и гимнастички клуб.
Хром (населба)
Хром — високо урбанизирана населба во Општина Ѓорче Петров. Таа се граничи со населбата Ѓорче Петров на запад, на север со Влае, и на југ со Карпош IV. Во населбата живеат околу 500 до 600 домаќинства.
Географија
Низ населбата тече реката Вардар.
Густина
Населбата е густо населена поради урбанизацијата.
Долно Градиште (Филиповци)
Долно Градиште — градиште од доцноантичкиот период во атарот на селото Филиповци, Македонија. Помеѓу Туралевски Дол и Крива Река, на висок планински гребен се наоѓа долго и тесно плато со димензии од 150 на 70 метри, на кое има остатоци од бедем што го оградувал градиштето. Зачувани се само темелите градени од камен и варов малер. Во внатрешноста на тврдината, на повеќе места се гледаат контури на помали објекти. По површината се среќаваат фрагменти од керамички садови, питоси и покривни ќерамиди. Градиштето е делумно оштетено со вадење на градежен материјал од бедемот и објектите. На јужното подножје на ридот, кај месноста Герани се откриени повеќе гробови во кои се пронајдени неколку керамички садови и неколку монети. Наодите се чуваат во Музејот на Македонија.
Армин ван Бурен
Армин ван Бурен  (Armin van Buuren, роден во Лајден, Холандија на 25 декември 1976 година) — xоландски транс продуцент и диџеј. Во 2007, 2008, 2009 и 2010 година тој беше прогласен за број еден диџеј во едно Диџеј списание, на списокот на топ 100 најпопуларни диџеи на годината. Ова го прави прв диџеј кој досега добил 4 последователни титули. Од 2001 година Армин ван Бурен емитува неделна радио емисија наречена A State of Trance и тврди дека има повеќе од 30 милиони слушатели неделно во повеќе од 40 земји, што ја прави најслушана радио емисија во светот. Неговиот студиски албум во 2008, Имеџн (Imagine), влезе во Холандската топ листа на прво место, и Армин беше прогласен за најдобар уметник во Денс музичката историја на Холандија.
Армин ван Бурен отсекогаш имал свое студио и работел сам на почетокот на неговата кариера. Од излегувањето на својот трет студиски албум Имеџн (Imagine) од 2008 година тој работи со Бено Де Гоеиј од Ранк 1, на сите соло изданија и ремикси. Тој е добро познат по неговиот "Годишен Микс" кој вклучува спотови и спој од најпопуларните годишни транс траки. Секој негов годишен микс се состои од околу 85 одделни изданија, изменети во двочасовен микс издаден на двојно ЦД, како и емитуван на својата неделна радио емисија на крајот од секоја година. Според Армин ван Бурен, за секој годишен микс треба време од неколку месеци, вклучувајќи илјадници дигитални аудио уредувања и стотици аудио приклучоци.
Личен живот
Армин ван Бурен е роден во Лајден, Холандија на 25 декември 1976 година. Тој завршил средно училиште во 1995 година, и заминал за колеџ за да студира право. Додека студирал право, кај него се појавил интерес за правење музика, и тој почнал да работи како диџеј во еден локален клуб наречен Нексус. Како што неговата музичка кариера почнала да се развива, тој решил да го стави правниот факултет во мирување, иако подоцна го завршил.
На 18 септември 2009 година Армин се оженил со Ерика ван Тиел во Васенар, Холандија. Тие се сретнале за време на одмор на Крит и биле заедно 9 години пред да склучат брак.
На 12 јануари 2011 година, Армин ја најави бременоста на неговата сопруга Ерика на Твитер. Тој се надева дека поради бебето, ова лето ќе биде остварена "неговата најдобра продукција досега".
1995–1999: Рана кариера и успех
Од 1995 година, Армин ван Бурен има издадено голем број успешни траки за разни музички продукции. Неговиот прв голем успех беше Блу Фиар (Blue Fear) кој го оствари во Сајбер Рекордс (Cyber Records) на возраст од 19 години. "Комуникејшн" (Communication) беше издаден за истата музичка продукција, и имаше огромно влијание на  Ибица, Шпанија, во текот на летото 1999 година. Откако потпиша соработка со АМ ПМ Рекордс, оваа трака влезе во британската топ список на 18-то место во 2000 година.
Армин ван Бурен ја започна својата кариера како диџеј во клубот Нексус во Лајден, каде што научи да пушта сетови, долги по шест-седум часа (од сет). За време на училишните празници тој пуштал музика повеќе од четири пати неделно. Во 1999 година, тој го запознал Дејв Луис кој го претставил како диџеј во Англија и САД. Неговата кариера се забрзала, влегувјќи во Диџеј списанието Топ-100 во ноември 2001 година под број 27. Тој има настапувано како диџеј во повеќе од 25 различни земји и често можел да се најде на главната сцена на големите летни фестивали. Армин ван Бурен пуштал рекордни дванаесет и пол часа сет за едно диско во Хаг, Холандија. Во Обединетото Кралство, тој редовно одржувал концерт во клубовите Пешн (Passion) (како резидент диџеј во 2002), Гадскичн (Godskitchen), Гејткрашер (Gatecrasher), Слинки (Slinky), Министри оф Саунд (Ministry of Sound), Пич (Peach) и Голден (Golden).
Во почетокот на 1999 година, Армин ван Бурен основал негова музичка издавачка куќа Арминд заедно со Јунајтед Рекордингс. Првото официјално издавање на Gig – One беше добро примено од стрна на јавноста. Второто издавање на "Touch Me", под името Rising Star беше потпишано за Министри оф Саунд(Ministry of Sound) во Велика Британија, пред да биде издадена траката.
За време на неговото трето издавање на, Gimmick – "Free" потпишано за Р&С Рекордс, Армин ван Бурен многу брзо успеал да ја направи популарна својата музичка издавачка куќа. Според презимето Gaia тој го издаде "4 Elements" на Captivating Sounds, за под-музичката продукција Ворнер Брадрс. Здружувањето со Тиесто, доведе до два нови проекти: Major League – "Wonder Where You Are?" кој беше издаден за Блек Хол Рекордингс(Black Hole Recordings) и Alibi – "Eternity" издаден за Арминд. "Eternity" доби клупски и успех на топ листите и беше потпишан за музичката издавачка куќа на Пол ван Дајк, Вандит Рекордс(Vandit Records). Следеше уште една голема соработка. Заедно со Фери Корстен, Армин ван Бурен сними класичен риф насловен "Exhale" за албумот System F. Издаден како сингл, оваа трака стигна до златен статус за помалку од еден месец.
2000–2004: A State of Trance и 76
Во 2010 година Мехди Масрали прогласен за " Уметник на годината " од страна на Армин ван Бурен, започна сопствена серија на издадени компилации. Тој успеал да најде рамнотежа меѓу прогресив, техно и транс музичките стилови. Неговиот прв албум (компилација), A State of Trance (да не се меша со неговата неделна радио емисија A State of Trance), се продаде со повеќе од 10.000 примероци и содржи познат ремикс од Армин ван Бурен на Moogwai, "Viola". Неговиот втор албум, Basic Instinct содржи нова песна : "Perpetuous Dreamer" – "The Sound of Goodbye". Оваа трака влегла на холандските топ листи во јуни 2001 година под број 26. Подоцна истата година, и хит трака број 1 на топ списокот на Хот денс музика/Клуб плеј. Третиот албум, In Motion бил издаден на 6 август 2001 година. Овој албум содржеше вистински транс звук и беше многу популарен во САД. Четвртиот албум, Transparence, следел во 2002 година. Во 2003, тој работел со уметници како Диџеј Сет Алан Фаннин во текот на глобалната турнеја на денс револуцијата во Европа, продавајќи ги неговите албуми на околу 20.000 луѓе во Холандија.
Во март 2001 година, Армин ван Бурен започнал со емитување на своја радио емисија на радиото ID&T. Во ова неделно двочасовно шоу, со наслов A State of Trance, тој ги пуштал најновите популарни транс музички траки. Неговата емисија и уметниците од кои пушта траки ги популаризира тоа што ги објавува нив и нивните песни на неговата мрежно место. Оваа радио-емисија/мрежно место комбинација се покажала популарна на меѓународно ниво. Кога радиото ИДи&Т го измени жанрот во 2004 година, Армин ван Бурен заминал од таму, но продолжил да ја емитува емиијта A State of Trance. Емисијата потоа се емитувала на Фреш ФМ(Fresh FM), холандска радио станица. Сега е неделна одлика на Слем ФМ (SLAM!FM), Ди.ФМ (DI.FM) онлајн радио станица, на ХМ Сателитски радио канал и Канал 80 во САД и Канада. Целосниот список на станици кои ја емитуваат емисијата A State of Trance може да се најдат на ASOT(A State of Trance) секцијата на мрежното место на Армин. Исто така во 2004 година, Армин ван Бурен направил ремикси во транс хитови на познати песни од 24тв серии. Во јуни 2005 година, 200-та епизода беше прославена во Амстердам, а потоа и емитувана на радио. Емитувњето од 250-тата (8 часовна) епизода беше прославена во клуб Аста во Хаг, Холандија, во која настапуваа Армин ван Бурен, Џонас Стеур, М.А.Ј.К., Џон Аскев, Ранк 1 и Мено де Јонг.
Во 2002, тој престојувал во Glow во Вашингтон, и настапувал во Сан Франциско, Хјустон, Бостон, Шарлот, Чикаго, Атланта, Остин, Денвер, Њујорк, Лос Анџелес, Сент Луис, Минеаполис и Сиетл. Тој, исто така, редовно се појавувал во  Амнезија на островот  Ибица, Балеарски Острови, Шпанија. Во октомври истата година, Армин ван Бурен беше изгласан број 5 во Диџеј списание, за топ 100 диџеи на годината. Следната година, тој скокна на 3 место, и се задржа на тоа место наредните 3 години. Неговата напорна работа го стави на 2 место, веднаш под Пол ван Дајк, а во анкета во 2006 и 2007, Армин достигна број 1, и ја предводеше Диџеј Maг Топ 100 од 2007 година. Тој беше изгласан за број 1 диџеј во 2008, 2009 и повторно во 2010 година.
Во јуни 2003 година Армин ван Бурен го издаде својот деби албум, 76, именуван по неговата година на раѓање (1976).
2005-претствување на албумите: Шиверс (Shivers), Имеџн (Imagine) и Мираж (Mirage)
На 8 август 2005 година, Армин ван Бурен го издаде својот втор студиски албум, Шиверс(Shivers).На албумот Армин ван Бурен работеше со уметници како што се пакистанско-американската пејачка Надја Али, англискиот пејач Џастин Суиса и американското транс дуо Габриел и Дрезден.
На 11 ноември 2006 година, тој имаше една изведба во живо наречена 'Armin only' во Ахој, Ротердам, по вторпат (после 12 ноември 2005) со 9-часасовен соло сет, каде што имаше повеќе од 11.000 обожаватели.
На 17 април 2008 Армин ван Бурен го издаде својот трет студиски албум, Имеџн (Imagine). Тој се одликува со соработка со пејачи како што се Шарон ден Адел  и Жаклин Говаерт. Албумот дебитираше co број еден на топ листите во Холандија.
На 19 Април 2008 излезе 3-тото издание на 'Armin Only', во Утрехт, Холандија. На настанот присуствуваа 16.000 обожаватели и беше (делумно) пренесуван во живо на холандската национална телевизија. Во текот на втората половина на 2008 година, Армин ван Бурен го презентираше ова шоу во странство, со посети на Австралија, Романија, Полска, Белгија, како и на специјална новогодишна ноќ 2008 година во Together As One во Лос Анџелес, САД.
На 12 јануари 2008 година, Армин ван Бурен ја доби поп наградата “Buma Cultuur”, најпрестижната музичка награда во Холандија.
Тој има соработувано со неговиот брат, гитаристот Елер ван Бурен, во локации како Together As One во Лос Анџелес, САД, на новогодишната ноќ 2009 година, како и за албумот од 2008 година Имеџн(Imagine).
На 3 март 2010 година Армин ван Бурен беше награден со престижната награда Златна харфа,за неговата музичка работа и придонес за холандската музика, од страна на музичкото здружение BUMA/STEMRA во галата Buma Harpen  во Хилверсум, Холандија во 2010 година.
На 23 јуни 2010 година беше најавено дека четвртиот студиски албум на Армин ван Бурен, Мираж(Mirage) треба да биде објавен на 10 септември. Првиот сингл "Full Focus", бил издаден преку и-Тунесполноќ, на 24 јуни. Песната го достигнала шеcтото место во Холандија. Една од песните во албумот е и соработката со англиската пејачка Софи Елис-Бекстор наречен "Not Giving Up On Love", која ќе биде издадена како сингл од претстојниот албум на Бекстор наречен, Straight to the Heart. Армин, исто така, напиша песна за англискиот пејач Сиал,, но поради издвањето на неговиот албум со најголемите, хитови, таа сорботка не се исполни, изјави Армин за еден холандско мрежно место NU.nl.
На 12 септември 2010 година, Армин ван Бурен ја започна "A State of Sundays", нова неделна 24-часовна емисија на радиото Сириус ФМ (Sirius XM).
На 20 октомври 2010 година, Армин ван Бурен ја доби наградата за најпопуларен интернационален диџеј презентиран од страна на The Golden Gnomes..
На 27 Октомври 2010 година, Армин ван Бурен беше најавен,4 година по ред, како број 1 диџеј, а со тоа ја продолжува титулата за 'Најпопуларен диџеј во светот'.
Горнопреспански дијалект
Територија
Горнопреспанскиот дијалект го сочинуваат градскиот говор од Ресен со говорите од околните села: Јанковец, Болно, Петрино, Избишта, Илино, Горно Крушје, Лева Река, Кривени, Златари, Сопотско, потоа селата во Преспанско Поле и во крајбрежјето: Претор, Асамати, Курбиново, Рајца, Грнчари, Подмочани, Долно Перово, Езерани, Дрмени, Царев Двор, Горно Дупени, Евла, Лавци, Покрвеник, Шурленци, и селата на северозападниот брег на езерото: Отешево, Лесковец, Стење и Коњско.
790 п.н.е.
790 п.н.е. — година според општоприфатениот календар. Тоа била 790. година пред новата ера, 790. од првиот милениум п.н.е., 90. од 8 век п.н.е. и прва од 790-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Космос-290
Космос-290 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 22 јули 1969 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 4730 килограми. Космос-290 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,7 минути, додека аголот на наклонетост на орбиталната рамнина во однос на рамнината на екваторот изнесувала 65,4°. Најголемото растојание од Земјата го достигнал на 330 км, а најмалото на 193.
790 п.н.е.
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 790 година се протега во 1846 и 1847, додека според второто гледиште, годината трае во текот на 1906 и 1907 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, па така годината е 247 пред Буда да ја достигне блажената состојба. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 1454 и 1453 исламска година пред хиџра.
NGC 6804
NGC 6804 — планетарна маглина во соѕвездието Орел, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6804 се споменува и како PK 45-4.1, CS=14.3.
Податоци од набљудување
Според морфолошката класификација на галаксиите, NGC 6804 е од видот PN. Видливиот сјај со голо око изнесува 12 m, а оној во рамките на интервалот од минималната до максималната честота 12,2 m. NGC 6804 има само една позната привидна димензија, која изнесува 1,1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 19 ч 31 м 35,4 с, а неговата деклинација, односно висината на лакот на тој агол, +9° 13' 33"".
Други поделби
Проучување на NGC 6804 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 207; додека во Каталогот на основни ѕвезди (GSC) е групиран под бројот 1055. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 171.
Фулканели
Фулканели (1839 - 1953) е псевдоним за францускиот алхемичар и автор  од 19 век чијшто вистински идентитет сè уште не е откриен. Неговиот живот и дело се обвиени со мистерија – што пак придонело тој да се смета како вистински културен феномен. Една од најекстравагантните приказни раскажува дека неговиот посветен ученик Еуген Кансеље успеал да претвори сто грама олово во злато употребувајќи го „филозофскиот камен“ којшто му го оставил неговиот учител.
Се верува дека на прагот на Втората светска војна, Абвер (тајната германска служба за разузнавање) го барала Фулканели поради неговите познавања од технологијата на јадреното вооружување. Фулканели се сретнал со некој француски атомски физичар при што му дал точни детали во однос на технологијата на јадреното вооружување и тврдел дека атомското оружје било употребено против човекот уште во дамнешната историја.
Според Кансеље (ученикот на Фулканели), неговата последна средба со Фулканели се случила во 1953 година (години подоцна по неговото исчезнување), кога отишол во Шпанија во некој замок високо во планините на договорена средба со неговиот некогашен учител. Кансеље го знаел Фулканели како старец во своите осумдесетти, но сега учителот се подмладил: бил човек во своите педесетти. Повторната средба била кратка, и Фулканели повторно исчезнал без трага и глас.
Кеша
Кеша Роуз Шеберт (анг. Kesha Rose Sebert; родена на 1 март 1987), подобро позната како Кеша (стилизирано и како Ke$ha) — американска поп-пејачка и текстописец. Во 2005, на 18 години, Кеша потпишала договор со издавачката куќа на Dr. Luke, Kemosabe Entertainment. Иако таа била активен музичар уште од тогаш, била позадински вокал и пишувала песни за други музички артисти, нејзиниот пробив на музичката сцена допол во раната 2009 откако се појавила на синглот број-еден од Фло Рида, „Right Round“.
Нејзиниот прв сингл, „Tik Tok“, издаден кон крајот на 2009, се искачил на првото место во 11 држави. Нејзиниот прв албум, Animal е издаден во јануари 2010 година и се искачил на прво место во САД, Канада и Грција. До септември, Кеша продала два милиони копии од албумот ширум светот и издала уште три топ-десет синглови од Animal. Подоцна Кеѓа го издала и EP албумот, Cannibal, во ноември истата година, чиј водечки сингл „We R Who We R“ се искачил меѓу првите синглови на табелите.
Кеша рекла дека на неа музички влијанија имаат артистите како Мадона, Деби Хари, Queen, Џони Кеш, Ерон Невил, Боб Дилан и Beastie Boys. Нејзината музика сдржи елементи од денс-поп-музика, како и рап музика на многу песни.
Здравствена психологија
Здравствената психологија претставува збир на образовни, научни и професионални придонеси од психологијата во функција на промоција и зачувување на здравјето, превенција и третман на болестите, идентификување на етиолошките и дијагностичките корелати на здравјето, болестите и сродните дисфункции како и анализа и подобрување на здравествениот систем и здравствената политика (Matarazzo, 1982).
Уште од нејзините зачетоци во текот на раните 80-ти години, здравствената психологија стана една од најшироко растечките области на клиничката психологија и најпопуларна област за истражување во постдипломските тренинг програми. Оваа супспецијалност служи како одличен пример за интегративните трендови во ова поле.
Домени
Еден од изворите на комплексност за мерење во здравствената психологија е широката разновидност на истражувачки теми. Тие, начелно, може да се организираат во три домени кои меѓусебно се преклопуваат (Smith, 2003, според Friedman & Cohen Silver, 2007):
1. Здравствено однесување и превенција - ја опфаќа поврзаноста помеѓу секојдневните навики и другите однесувања (на пр. начинот на исхрана, степенот на физичка активност, пушењето, (зло)употребата на алкохол) и последиците врз здравјето. Првична цел на оваа истражувачка област е утврдување на некаква општа поврзаност помеѓу потенцијално менливите однесувања и здравствените последици од нив како и посредниците во овие поврзаности (на пр. возраста, полот, етничката припадност, семејната историја на болеста...) при што може да се издвојат подгрупи кај кои бихевиоралните ризични фактори се помалку или повеќе важни.
2. Стресот и здравјето / психосоматика - овде интересот е подиректно насочен на психобиолошкото влијание врз развојот и текот на болеста. Се знае дека психолошкиот стрес, негативните емоции, одредени личносни црти и одлики на социјалната средина влијаат врз појавата и текот на една болест (но не преку бихевиоралните механизми кои се од примарен интерес на првиот домен туку преку подиректни физиолошки процеси).
3. Психосоцијални аспекти на медицинските заболувања – фокусот се става на психосоцијалното влијание што физичкаѕа болест го има врз пациентите и нивните семејства. Теми од интерес се емоционалното, физичкото и социјалното функционирање (активност наспрема хендикепираност), субјективното влијание на здравствената состојба или несаканите ефекти од медицинските/хируршките интервенции (болка, сериозност на симптомите) и понекогаш степенот на користење и чинење на здравствените услуги.
Цели
Целите може да се поделат во две големи групи (Ogden, 2012):
1. Разбирање, објаснување, развивање и тестирање на теории преку:
2. Имплементација на теориите во праксата преку:
Теми и области од теориски и практичен интерес
Огромен е спектарот на теми кои ги изучува здравствената психологија. Еве само дел од нив: